# เพราะเราพี่น้องกัน

| เพราะเราพี่น้องกัน 海街diary Our Little Sister |
| --- |
| ใบปิดภาพยนตร์ฉบับภาษาไทย |
| กำกับ | ฮิโรกาซุ โคเรเอดะ |
| เขียนบท | ฮิโรกาซุ โคเรเอดะ |
| อำนวยการสร้าง | คะโอะรุ มะสึซะกิ ฮิจิริ ทะงุจิ |
| นักแสดงนำ | ฮารูกะ อายาเซะ มะซะมิ นะงะซะวะ คะโฮะ ซึสึ ฮิโรเสะ |
| กำกับภาพ | มิกิยะ ทะกิโมะโตะ |
| ตัดต่อ | ฮิโรกาซุ โคเรเอดะดะ |
| ดนตรีประกอบ | โยโกะ คันโนะ |
| บริษัทผู้สร้าง | โทโฮ กากา ฟุจิเทเลวิชัน โชงากูกัง​ |
| ผู้จัดจำหน่าย | โทโฮ กากา |
| วันฉาย | 14 พฤษภาคม พ.ศ. 2558 (เทศกาลภาพยนตร์กาน) 13 มิถุนายน พ.ศ. 2558 (ประเทศญี่ปุ่น) 12 สิงหาคม พ.ศ. 2558 (ประเทศไทย) |
| ความยาว | 126 นาที |
| ประเทศ | ญี่ปุ่น |
| ภาษา | ญี่ปุ่น |
| ทำเงิน | 16 ล้านดอลลาร์สหรัฐ |

เพราะเราพี่น้องกัน (ญี่ปุ่น: 海街diary; อังกฤษ: *Our Little Sister*) คือ ภาพยนตร์ญี่ปุ่นแนวดรามา ดัดแปลงจากมังงะ​ของอะกิมิ โยะชิดะ เรื่อง *อุมิมะจิไดอารี* กำกับและเขียนบทภาพยนตร์โดย ฮิโรกาซุ โคเรเอดะ นำแสดงโดย ฮารูกะ อายาเซะ, มะซะมิ นะงะซะวะ, คะโฮะ และซึสึ ฮิโรเสะ เล่าเรื่องของพี่น้องสามคนที่รับน้องสาวต่างมารดาวัย 14 ปีมาเลี้ยงหลังจากที่บิดาของทั้งสี่เสียชีวิต

ภาพยนตร์เรื่องนี้เข้าฉายครั้งแรกเมื่อวันที่ 14 พฤษภาคม พ.ศ. 2558 ในสายประกวดรางวัลปาล์มทองคำ ของเทศกาลภาพยนตร์กาน ครั้งที่ 68 และฉายในประเทศญี่ปุ่นอย่างเป็นทางการเมื่อวันที่ 13 มิถุนายนของปีเดียวกัน

## เนื้อเรื่องย่อ

ภาพยนตร์เรื่องนี้เล่าเรื่องราวของพี่น้องตระกูลโคดะสามคน ได้แก่ **ซะจิ โคดะ** (ฮะรุกะ อะยะเสะ) **โยะชิโนะ โคดะ** (มะซะมิ นะงะซะวะ) และ**จิกะ โคดะ** (คะโฮะ) ที่ใช้ชีวิตร่วมกันตามลำพังหลังจากพ่อกับแม่แยกทางกัน โดยอาศัยอยู่ในบ้านของยายในเมืองคะมะกุระ จังหวัดคะนะงะวะ ประเทศญี่ปุ่น

วันหนึ่ง พวกเธอทั้งสามต้องไปร่วมงานศพของผู้เป็นพ่อที่ไม่ได้พบหน้ากันนาน 15 ปี แล้วได้พบกับ**ซุสุ อะซะโนะ** (ซุสุ ฮิโระเสะ) น้องสาวต่างมารดาวัย 14 ปี ที่ต้องกลายเป็นเด็กกำพร้าหลังจากพ่อถึงแก่กรรม ซะจิเห็นดังนั้นจึงตัดสินใจชักชวนซุสุไปอาศัยอยู่ด้วยกันที่คะมะกุระ

## นักแสดง

* ฮะรุกะ อะยะเสะ แสดงเป็น ซะจิ โคดะ
* มะซะมิ นะงะซะวะ แสดงเป็น โยะชิโนะ โคดะ
* คะโฮะ แสดงเป็น จิกะ โคดะ
* ซุสุ ฮิโระเสะ แสดงเป็น ซุสุ อะซะโนะ
* เรียว คะเสะ แสดงเป็น ซะกะชิตะ
* คิริง คิกิ แสดงเป็น ฟุมิโยะ คิกุจิ
* ลิลี แฟรงกี แสดงเป็น เซ็นอิจิ ฟุกุดะ
* จุง ฟุบุกิ แสดงเป็น ซะจิโกะ นิโนะมิยะ
* ชินอิจิ สึสึมิ แสดงเป็น คะซุยะ ชิอินะ
* ชิโนะบุ โอตะเกะ แสดงเป็น มิยะโกะ ซะซะกิ

## การผลิต

ภาพยนตร์เรื่องนี้ร่วมผลิตโดย ฟุจิเทเลวิชัน โชงะกุกัง โทโฮ และกากาคอร์ปอเรชัน เริ่มถ่ายทำเมื่อเดือนกรกฎาคม พ.ศ. 2557

## รางวัล

| ปี | รายการ | รางวัล/สาขา | ผู้ได้รับการเสนอชื่อ | ผล |
| --- | --- | --- | --- | --- |
| พ.ศ. 2560 | รางวัลโคลทรูดิส | ภาพยนตร์ยอดเยี่ยม |  | ได้รับการเสนอชื่อ |
| ผู้กำกับภาพยนตร์ยอดเยี่ยม | ฮิโระกะสุ โคะเระเอะดะ | ได้รับการเสนอชื่อ |
| บทภาพยนตร์ดัดแปลงยอดเยี่ยม | ฮิโระกะสุ โคะเระเอะดะ | ได้รับการเสนอชื่อ |
| การแสดงยอดเยี่ยม |  | ได้รับการเสนอชื่อ |
| รางวัลสมาคมคนรักภาพยนตร์นานาชาติ | นักแสดงสมทบหญิงยอดเยี่ยม | มะซะมิ นะงะซะวะ | ได้รับการเสนอชื่อ |
| พ.ศ. 2559 | รางวัลภาพยนตร์เอเชีย ครั้งที่ 10 | ผู้กำกับภาพยนตร์ยอดเยี่ยม | ฮิโระกะสุ โคะเระเอะดะ | ได้รับการเสนอชื่อ |
| นักแสดงนำหญิงยอดเยี่ยม | ฮะรุกะ อะยะเสะ | ได้รับการเสนอชื่อ |
| รางวัลเจแปนอคาเดมี ครั้งที่ 39 | ภาพยนตร์แห่งปี |  | ได้รับรางวัล |
| ผู้กำกับภาพยนตร์แห่งปี | ฮิโระกะสุ โคะเระเอะดะ | ได้รับรางวัล |
| บทภาพยนตร์แห่งปี | ฮิโระกะสุ โคะเระเอะดะ | ได้รับการเสนอชื่อ |
| นักแสดงนำหญิงยอดเยี่ยม | ฮะรุกะ อะยะเสะ | ได้รับการเสนอชื่อ |
| นักแสดงสมทบหญิงยอดเยี่ยม | มะซะมิ นะงะซะวะ | ได้รับการเสนอชื่อ |
| คะโฮะ | ได้รับการเสนอชื่อ |
| ดนตรีประกอบยอดเยี่ยม | โยโกะ คันโนะ | ได้รับการเสนอชื่อ |
| กำกับภาพยอดเยี่ยม | มิกิยะ ทะกิโมะโตะ | ได้รับรางวัล |
| จัดแสงยอดเยี่ยม | โนะริกิโยะ ฟุจิอิ | ได้รับรางวัล |
| กำกับศิลป์ยอดเยี่ยม | เคโกะ มิสึยะ | ได้รับการเสนอชื่อ |
| บันทึกเสียงยอดเยี่ยม | ยุตะกะ สึรุมะกิ | ได้รับการเสนอชื่อ |
| ลำดับภาพยอดเยี่ยม | ฮิโระกะสุ โคะเระเอะดะ | ได้รับการเสนอชื่อ |
| นักแสดงหน้าใหม่แห่งปี | ซุสุ ฮิโระเสะ | ได้รับรางวัล |
| รางวัลสมาคมวิจารณ์ภาพยนตร์เซนต์หลุยส์ ครั้งที่ 13 | ภาพยนตร์ภาษาต่างประเทศยอดเยี่ยม |  | ได้รับการเสนอชื่อ |
| พ.ศ. 2558 | เทศกาลภาพยนตร์กาน ครั้งที่ 68 | ปาล์มทองคำ | ฮิโระกะสุ โคะเระเอะดะ | ได้รับการเสนอชื่อ |
| เทศกาลภาพยนตร์นานาชาติเกนต์ | กรังด์ปรีซ์/ภาพยนตร์ยอดเยี่ยม | ฮิโระกะสุ โคะเระเอะดะ | ได้รับการเสนอชื่อ |
| รางวัลภาพยนตร์โฮจิ | นักแสดงหน้าใหม่ยอดเยี่ยม | ซุสุ ฮิโระเสะ | ได้รับรางวัล |
| รางวัลภาพยนตร์ไมนิจิ | นักแสดงนำหญิงยอดเยี่ยม | ฮะรุกะ อะยะเสะ | ได้รับรางวัล |
| นักแสดงสมทบหญิงยอดเยี่ยม | มะซะมิ นะงะซะวะ | ได้รับรางวัล |
| รางวัลภาพยนตร์นิกกังสปอร์ดส์ | นักแสดงนำหญิงยอดเยี่ยม | ฮะรุกะ อะยะเสะ | ได้รับรางวัล |
| นักแสดงสมทบหญิงยอดเยี่ยม | มะซะมิ นะงะซะวะ | ได้รับรางวัล |
| นักแสดงหน้าใหม่ยอดเยี่ยม | ซุสุ ฮิโระเสะ | ได้รับรางวัล |
| เทศกาลภาพยนตร์นานาชาติซันเซบัสเตียง | Audience Award/ภาพยนตร์ยอดเยี่ยม | ฮิโระกะสุ โคะเระเอะดะ | ได้รับรางวัล |

## อ้างอิง

## แหล่งข้อมูลอื่น

* เว็บไซต์อย่างเป็นทางการ
* *Our Little Sister* ที่อินเทอร์เน็ตมูวีเดตาเบส
* *Our Little Sister* ที่สยามโซน